പ്രവാസി പ്രക്ഷോഭം ആഗസ്റ്റ് 13 ന് തിരുവനന്തപുരം: കോവിഡ് കാലത്ത് ഏറെ പ്രയാസം അനുഭവിക്കുന്ന പ്രവാസി ഇന്ത്യക്കാര്ക്ക് പ്രത്യേക സാമ്ബത്തിക പാക്കേജുകള് പ്രഖ്യാപിക്കുക, കേന്ദ്ര സംസ്ഥാന സര്ക്കാരുകള് പ്രവാസി ദ്രോഹം അവസാനിപ്പിക്കുക എന്നീ ആവശ്യങ്ങള് ഉന്നയിച്ച് പ്രവാസി വെല്ഫെയര് ഫോറവും നിരവധി പ്രവാസി സംഘടനകളും സംയുക്തമായി സംഘടിപ്പിക്കുന്ന പ്രവാസി പ്രക്ഷോഭം ആഗസ്റ്റ് 13 വെള്ളിയാഴ്ച രാത്രി 7 മണിക്ക് നടക്കും. നിരവധി ഇന്ത്യക്കാരാണ് കോവിഡ് ബാധിച്ച് വിദേശങ്ങളില് മരണപ്പെട്ടത്. ഇവരുടെ ആശ്രിതര് വലിയ പ്രയാസത്തിലാണ്. കോവിഡ് ബാധിച്ച് മരണപ്പെട്ടവരുടെ ആശ്രിതതര്ക്ക് വേണ്ടി കേന്ദ്ര സംസ്ഥാന ഗവര്മെന്്റുകള് പ്രഖ്യാപിച്ച ധനസഹായ പാക്കേജില് പ്രവാസികളെ ഉള്പ്പെടുത്തിയിട്ടില്ല. ആശ്രിത ധന സഹായത്തിന് മാതാപിതാക്കള് രണ്ടു പേരും മരണപ്പെടണമെന്ന നിബന്ധന ഒഴിവാക്കി മാതാപിതാക്കളില് ഒരാള് മരണപ്പെട്ടാലും ആശ്രിത സഹായം നല്കണം. ഇതില് പ്രവാസി ഇന്ത്യക്കാരെയും ഉള്പ്പെടുത്തണം. വിദേശങ്ങളിലേക്ക് തിരിച്ചു പോകാന് കഴിയാതെ നിരവധി പേര് പ്രയാസപ്പെടുകയാണ്. വിമാനഗതാഗതം പുനഃസ്ഥാപിക്കാന് കേന്ദ്ര സര്ക്കാര് നയതന്ത്ര ഇടപെടപെടല് ശക്തിപ്പെടുത്തണം. വിദേശങ്ങളില് പ്രയാസപ്പെടുന്ന ഇന്ത്യക്കാര്ക്ക് വേണ്ടി എംബസികള് കമ്യൂണിറ്റി വെല്ഫെയര് ഫണ്ട് ഉപയോഗിക്കണം. ജോലി നഷ്ടപ്പെട്ട് മടങ്ങി വന്ന പ്രവാസികള്ക്ക് വേണ്ടി സംസ്ഥാന സര്ക്കാര് പുനരധിവാസ പദ്ധതി നടപ്പിലാക്കണം തുടങ്ങിയ ആവശ്യങ്ങളാണ് പ്രവാസി പ്രക്ഷോഭം ഉയര്ത്തുന്നത്. വിവിധ രാജ്യങ്ങളില് 10 സ്റ്റേജുകളില് നടക്കുന്ന പരിപാടി യൂട്യൂബ് പ്ലാറ്റ്ഫോമില് ആണ് പ്രക്ഷേപണം ചെയ്യുക. പ്രക്ഷോഭത്തിന്്റെ ഭാഗമായി ആഗസ്റ്റ് 1 മുതല് നോര്ക്ക ഓഫീസ് മാര്ച്ച്, കേന്ദ്ര സര്ക്കാര് ഓഫീകള്ക്കു മുമ്ബില് ധര്ണ, സയാഹ്നപ്രക്ഷോഭ സദസ്സുകള് എന്നിവ സംഘടിപ്പിക്കും. വിവിധ ആവശ്യങ്ങള് ഉന്നയിച്ച് പ്രധാനമന്ത്രിക്കും മുഖ്യമന്ത്രിക്കും വിദേശകാര്യ മന്ത്രിക്കും പ്രവാസി കുടുബങ്ങള് കൂട്ട ഇമെയില് അയക്കും. മുഴുവന് മലയാളി പ്രവാസി കുടുബങ്ങളും പ്രക്ഷോഭത്തില് പങ്കാളിയാകണമെന്ന് പ്രൊഗ്രാം കമ്മിറ്റി ചെയര്മാന് റസാഖ് പാലേരി അഭ്യര്ഥിച്ചു.